La nostra estada a casa l‘Alba ha estat fantàstica i immillorable. La casa és excepcional, molt ben situada, en un carrer molt tranquil al bell mig de Banyoles. La seva distribució és genial, alhora que cuida els elements originals de l‘edifici de caire modernista, i la fa súper pràctica, acollidora i plena de detalls. Ben bé tal com mostren les fotos. No hi falta de res i està neta com una patena. Ah, i el jardí de darrera, amb la bassa dels peixos, les flors i el llimoner és una delícia per disfrutar de la calma que desprèn i els ocells que hi venen a beure!! L‘Alba és una anfitriona excel·lent, molt atenta i afectuosa, que ha resolt totes les nostres peticions a l‘instant. A més, és una gran coneixadora, no només de Banyoles i la seva comarca, el Pla de l‘Estany, sinó també de les comarques veïnes de la província de Girona, i ens ha assessorat sobre totes les excursions imprescindibles, els diferents llocs a visitar, els restaurants, cafeteries, botigues, els productes típics de cada zona, etc. I és que Banyoles, petita ciutat medieval, envoltada de natura i amb el seu estany encisador, ens ha sorprès!! És el punt perfecte per gaudir d‘unes vacances amb família i conèixer el territori gironí, ja que està a prop de tot arreu: els Pirineus, la zona volcànica de la Garrotxa, la Costa Brava, Girona, Figueres, Besalú... Restem molt agraïts per aquesta experiència i tenim moltíssimes ganes de tornar!!